BODOLAND रादाब: मुसलपुर, 19 मे : महामारि कर’ना भाइरास पजितिभजों भारत हादराव हाजार-हाजार मानसि थैबाय बे लेखायैनो आसामावबो कभित-19 पजितिभ बांनायनि अनजिमा आरो थैनायनि सानखोआ खम नंलिया । कभित-19 पजितिभनि बांनायखौ नायोब्ला बाक्सा जिल्लाआवबो खम नंलिया । जिल्लाआव कभित-19 पजितिभनि बिबांआ सानफ्रोमबो बांबोनायखौ नुनो मोन्दों । कर’ना भाइरासजों बाक्सा जिल्लाआव सा 16 जोन सुबुंआनो जिउ गोमाबाय । आरो थांनाय 24 घन्टानि गेजेरावनो सा 65 सुबुंनि देहायाव कभित-19 पजितिभ मोननो हादों । जिल्लाआव कर’ना भाइरासजों साग्लोबजानाय सुबुंनि अनजिमाया दासिम सा 1079 जाहैबाय । बेनि गेजेरावनो सा 396 सुबुंखौ फाहामथाइ होनानै Discharge एबा हगारहरनाय जाबाय, बे हिसाबै जिल्लाआव एक्टिव केस महरै सा 667 सुबुंआ कर’नाजों जुजिगासिनो दं । मख’नो नांगोनदि कभित-19 जों साग्लोबजानाय सुबुंफोरनि गेजेराव सा 644 सुबुंआनो Home Isolation एबा गावनि नखराव फाहामथाइ लाबाय दं आरो सा 23 सुबुंआ देहा फाहामसालिआव फाहामथाइ लाबाय दं ।